ai4bharat/Pralekha huggingface dataset:
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
அம்ருத் 2.0 –ன் கீழ், நீர் மற்றும் பயன்படுத்தப்பட்ட நீர் துறையில் முன்மாதிரி ஸ்டார்ட் அப் திட்டத்தை திரு ஹர்தீப் சிங் பூரி தொடங்கி வைத்தார்
அம்ருத் 2.0 திட்டத்தின் கீழ், நீர் மற்றும் பயன்படுத்தப்பட்ட நீர் துறையில் முன்மாதிரி ஸ்டார்ட் அப் திட்டத்தை மத்திய வீட்டு வசதி மற்றும் நகர்ப்புற விவகாரம், பெட்ரோலியம் மற்றும் இயற்கை வாயுத் துறை அமைச்சர் திரு ஹர்தீப் சிங் பூரி தொடங்கி வைத்தார்.
நகர்ப்புற வளர்ச்சி அமைச்சகத்தின் கீழ், அடல் புத்துயிரூட்டல் மற்றும் நகர்ப்புற மாற்றத்துக்கான இயக்கம் அம்ருத் 2.0 கடந்த ஆண்டு அக்டோபர் 5-ம் தேதி லக்னோவில் பிரதமரால் தொடங்கப்பட்டது. இதற்கான அமைச்சரவை ஒப்புதல் அக்டோபர் 12-ல் வழங்கப்பட்டது.
பிரதமரின் தொலை நோக்கு அடிப்படையில், நீர்/பயன்படுத்தப்பட்ட நீர் துறையில் புதுமையான கண்டுபிடிப்புகள் மூலமான வளர்ச்சிக்கு வித்திடும் வகையில், ஸ்டார்ட் அப்களுக்கு ஊக்கமளித்து, அதன் மூலம் வேலை வாய்ப்புகளைப் பெருக்குவதை இது நோக்கமாக கொண்டுள்ளது. இந்த முன்முயற்சியின் கீழ், அமைச்சகம் 100 ஸ்டார்ட் அப்களைத் தேர்வு செய்யும். இவற்றுக்கு நிதி ஆதரவாக ரூ.20 லட்சம் வழங்கப்படும்.
இத்திட்டத்தைத் தொடங்கிவைத்து உரையாற்றிய அமைச்சர் திரு ஹஃதீப் சிங் பூரி, ஸ்டார்ட் அப்களுக்கு மத்திய அரசு அனைத்து ஒத்துழைப்பையும் வழங்கும் என்று உறுதியளித்தார். அம்ருத் 2.0 தனித்துவம் வாய்ந்த உன்னதத் திட்டம் என்று கூறிய அவர், இதற்காக ரூ.2.77 லட்சம் கோடி ஒதுக்கப்பட்டுள்ளதாகக் கூறினார்.
குடியரசுத் துணைத் தலைவர் செயலகம்
பொருளாதார குற்றவாளிகளுக்கு அடைக்கலம் அளிக்க மறுப்பதுடன், அவர்களை நாடு திருப்பி அனுப்புவதற்கான உடன்படிக்கைகளில் புதிய விதிமுறைகளை வகுக்கவும், கருப்பு பணம் பற்றிய தகவல்களை பரிமாறிக் கொள்வதிலும் உலக நாடுகள் ஒருமித்த கருத்தை உருவாக்க வேண்டும்: குடியரசு துணைத் தலைவர்
பொருளாதார குற்றவாளிகளுக்கு அடைக்கலம் அளிக்க மறுப்பதுடன், அவர்களை நாடு திருப்பி அனுப்புவதற்கான உடன்படிக்கைகளில் புதிய விதிமுறைகளை வகுக்கவும், கருப்பு பணம் பற்றிய தகவல்களை பரிமாறிக் கொள்வதிலும், ஐநா சபை தலைமையில் ஒருமித்த கருத்தை உருவாக்க உலக நாடுகள் முன்வர வேண்டும் என குடியரசு துணைத் தலைவர் திரு. எம். வெங்கைய நாயுடு கேட்டுக் கொண்டுள்ளார்.
மும்பையில் இன்று  2018-ஆம் ஆண்டுக்கான எக்னாமிக் டைம்ஸ் விருதுகளை தலைசிறந்த தொழில் அதிபர்களுக்கு வழங்கிப் பேசிய அவர், நம்நாட்டு பொருளாதாரம் இதற்கு முன் கண்டிராத வளர்ச்சியை நோக்கி சென்று கொண்டிருக்கும் வேளையில், சமத்துவம் மற்றும் நெறிமுறைகள் மீதான பார்வையை விட்டுவிடக் கூடாது என்றார்.
பெரும்பாலான வங்கிகள் வாராக்கடன் பிரச்சினையில் சிக்கித் தவிப்பதை சுட்டிக்காட்டிய அவர், இப்பிரச்சினைக்கு விரைவில் தீர்வுகாண வேண்டும் என்று வலியுறுத்தினார். நெறிமுறை சார்ந்த தொழில் மற்றும் நன்மதிப்பு அடிப்படையிலான வர்த்தகத்திற்கு முன்னுரிமை அளிப்பது அவசியம் என்றும் குறிப்பிட்டார்.
வேளாண்மை துறைக்கு புத்துயிரூட்ட அதிக கவனம் செலுத்த வேண்டும் என்று வலியுறுத்திய திரு. வெங்கைய நாயுடு, வேளாண்மையை நிலையான, லாபகரமான தொழிலாக மாற்றுவதற்கான பல்துறை அணுகுமுறைகளை வகுக்க வேண்டும் எனவும் தெரிவித்தார்.
தொடக்கத்தில் சில பிரச்சினைகள் ஏற்பட்ட போதிலும், பண மதிப்பிழப்பு நடவடிக்கை மற்றும் சரக்கு மற்றும் சேவை வரிவிதிப்பு காரணமாக, நாட்டில் வளர்ச்சிக்கான வாய்ப்புகள் அதிகரித்து உள்ளதாகவும், டிஜிட்டல் மயமாக்கல் மற்றும் பொருளாதார ஒருங்கிணைப்பு நடவடிக்கைகள் வேகமடைந்து வருவதாகவும் குடியரசு துணைத் தலைவர் திரு. வெங்கைய நாயுடு குறிப்பிட்டார்.
கூடுதல் விவரங்களுக்கு www.pib.nic.in என்ற இணையதளத்தை பார்க்கவும்.
பாதுகாப்பு அமைச்சகம்
பொதுமக்கள் குறைகள் தொடர்பாக, கான்பூர் ஐஐடி, பாதுகாப்புத்துறை, நிர்வாக சீர்திருத்தங்கள் துறை ஆகியவற்றுக்கிடையே முத்தரப்பு புரிந்துணர்வு ஒப்பந்தம்
பாதுகாப்பு அமைச்சகத்தின் கீழ் இயங்கும் பாதுகாப்புத்துறை, மத்திய நிர்வாக சீர்திருத்தங்கள் மற்றும் பொது மக்கள் குறைதீர்ப்புத் துறை, கான்பூர் இந்திய தொழில் நுட்பப் பயிலகம்  ஆகியவற்றுக்கு இடையே முத்தரப்பு புரிந்துணர்வு ஒப்பந்தம் ஒன்று, இன்று கையெழுத்தானது. பாதுகாப்பு அமைச்சர் திரு ராஜ்நாத் சிங், மத்திய பணியாளர், பொதுமக்கள் குறைதீர்ப்பு மற்றும் ஓய்வூதியத்துறை இணை அமைச்சர்  டாக்டர் ஜிதேந்திர சிங் ஆகியோர் முன்னிலையில் இந்த ஒப்பந்தம் கையெழுத்திடப்பட்டது.
பொதுமக்களிடமிருந்து பெறும் குறைகளைத் தீர்ப்பது மற்றும் கண்காணிப்பதற்கான இணையதளம் வாயிலாகப் பெறப்படும் புகார்களை ஆராயவும், தரவுகளைப் பெறுவதற்குமான, செயற்கை நுண்ணறிவு மற்றும் இயந்திரக் கற்றல் நுட்பங்களை, கான்பூர் ஐஐடி உருவாக்குவதற்கு இந்த ஒப்பந்தம் வகை செய்யும்.
பொதுமக்களின் குறைகளுக்கான காரணம் மற்றும் அவைகளின் தன்மையை அடையாளம் கண்டு, அதற்கேற்றவாறு நிர்வாகத்தில் மாற்றங்களையும், கொள்கை முடிவுகளையும் எடுப்பதற்கு இந்த ஒப்பந்தம் பாதுகாப்பு அமைச்சகத்திற்கு உதவும்.
-----
(Visitor Counter : 217
பிரதமர் அலுவலகம்
ராஜஸ்தானின் ஜோத்பூர் சிலிண்டர் விபத்தில் பாதிக்கப்பட்டோருக்கு நிவாரண உதவி: பிரதமர் அறிவிப்பு
ராஜஸ்தானின் ஜோத்பூரில் சிலிண்டர் விபத்தில் உயிரிழந்தவர்களின் குடும்பத்தினருக்கு தலா 2 லட்சம் ரூபாயும், காயமடைந்தவர்களுக்கு தலா 50,000 ரூபாயும் வழங்கப்படும் என பிரதமர் திரு நரேந்திர மோடி அறிவித்துள்ளார்.
இது தொடர்பாக பிரதமர் அலுவலகம் வெளியிட்டுள்ள ட்விட்டர் பதிவில், ”ராஜஸ்தான் மாநிலம் ஜோத்பூரில் சிலிண்டர் விபத்தில் உயிரிழந்தவர்களின் குடும்பத்தினருக்கு பிரதமரின் நிவாரண நிதியிலிருந்து தலா 2 லட்சம் ரூபாய் வழங்கப்படும் என பிரதமர் திரு. நரேந்திர மோடி அறிவித்துள்ளார். காயமடைந்தவர்களுக்கு தலா 50,000 ரூபாய் வழங்கப்படும்." என்று தெரிவிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1884220
-----------------
SM/PLM/RS/KRS
(
PIB Headquarters
இந்தியாவில் இளைஞர்களுக்கான ஒரே நிறுவனம் ராஜீவ்காந்தி தேசிய இளைஞர் மேம்பாட்டு நிறுவனம் என மத்திய அமைச்சர் கிரண் ரிஜிஜு கூறியுள்ளார்
சென்னையில் இன்று ராஜீவ்காந்தி தேசிய இளைஞர் மேம்பாட்டு நிறுவனத்தின் இரண்டாவது பட்டமளிப்பு விழாவில் உரை நிகழ்த்திய மத்திய இளைஞர் நலன் மற்றும் விளையாட்டுத் துறை இணையமைச்சர் திரு. கிரண் ரிஜிஜு, உலக மக்கள் தொகையில் 20 சதவீத இளைஞர்களின் எண்ணிக்கையை இந்தியா பங்களித்திருப்பது நமது நாட்டில் எவ்வளவு ஆற்றலை நாம் கொண்டிருக்கிறோம் என்பதைக் காட்டுகிறது எனத் தெரிவித்தார்.
இந்த நிகழ்ச்சியையொட்டி, மாணவர்கள் மற்றும் பெற்றோர்களைப் பாராட்டிய அவர், கல்வியில் ஏற்பட்டுள்ள மாற்றங்கள் குறித்து விளக்கமாக எடுத்துரைத்தார். கடந்த ஆண்டுகளில், நாம் கல்வியில் மிகப்பெரிய வேறுபாட்டைக் கண்டுள்ளோம் என அவர் கூறினார். தொழில்நுட்பம் கல்வியைப் பெருமளவுக்கு மாற்றியுள்ளது என்று கூறிய அவர், கற்றல் முறை மட்டுமல்லாமல், கற்பிக்கும் முறையும் மாறியுள்ளதாகத் தெரிவித்தார்.
பிரதமர் திரு. நரேந்திர மோடியின் தலைமையிலான மத்திய அரசு பல்வேறு திட்டங்களை அறிமுகப்படுத்தியுள்ளதாகக் கூறிய அமைச்சர், புதிய இந்தியாவை உருவாக்க, அரசு பல்வேறு முன்முயற்சிகளை எடுத்துள்ளதாகத் தெரிவித்தார். இளைஞர்கள் மற்றும் ராஜீவ்காந்தி தேசிய இளைஞர் மேம்பாட்டு நிறுவனம் போன்ற கல்வி நிறுவனங்களின் ஈடுபாடு இல்லாமல் இது சாத்தியமல்ல என்று அவர் கூறினார்.
நாட்டின் வளர்ச்சிக்கான அரசின் திட்டங்களுக்கு ஆதாரமாக கல்வி நிறுவனங்கள் முக்கியப் பங்காற்றுகின்றன என்று அவர் தெரிவித்தார்.
இந்தியாவில் இளைஞர்கள் நலன் மற்றும் மேம்பாட்டுக்கான ஒரே நிறுவனமாக ராஜீவ்காந்தி தேசிய இளைஞர் மேம்பாட்டு நிறுவனம் திகழ்கிறது என்றும், அதனால் இந்த நிறுவனம் தேசிய முக்கியத்துவம் வாய்ந்ததாக உள்ளது என்றும் அமைச்சர் கூறினார்.
ராஜீவ்காந்தி தேசிய இளைஞர் மேம்பாட்டு நிறுவனம், இளைஞர் நலன் மற்றும் மேம்பாட்டுக்கான சர்வதேச மையமாக மாற வேண்டும் என்று அமைச்சர் வாழ்த்து தெரிவித்தார்.
புதிய மற்றும் புதுப்பிக்கத்தக்க எரிசக்தி அமைச்சகம்
புதுப்பிக்கத்தக்க எரிசக்தித் துறையில் இந்தியாவின் வளர்ச்சி ஈடு இணை இல்லாதது: அமைச்சர் திரு ஆர் கே சிங்
புதுப்பிக்கத்தக்க எரிசக்தித் துறையில் இந்தியாவின் வளர்ச்சி ஈடு இணை இல்லாதது என்று மத்திய மின்சாரம், புது மற்றும் புதுப்பிக்கத்தக்க எரிசக்தி அமைச்சர் திரு ஆர் கே சிங் கூறினார்.
மூன்றாவது சர்வதேச புதுப்பிக்கத்தக்க எரிசக்தி முதலீட்டு மாநாடு மற்றும் கண்காட்சியில் , பேசும்போது அவர் இவ்வாறு தெரிவித்தார்.
இத்துறையில் இந்தியாவின் வளர்ச்சிக்கு மாநிலங்களின் தொடர் ஒத்துழைப்பு முக்கிய காரணம் என்று அவர் கூறினார்.
நீடித்த எரிசக்தி மாற்றத்துக்கான புதுமைகள்' என்பது ரீ-இன்வெஸ்ட் 2020-இன் மையக்கருவாகும். புதுப்பிக்கத்தக்க மற்றும் எதிர்காலத்துக்கான எரிசக்தி வாய்ப்புகள் மற்றும் உற்பத்தியாளர்கள், உருவாக்குபவர்கள், முதலீட்டாளர்கள் மற்றும் கண்டுபிடிப்பாளர்களுக்கான கண்காட்சி ஆகியவை இந்த மூன்று நாள் மாநாட்டின் முக்கிய அம்சங்களாகும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://www.pib.gov.in/PressReleasePage.aspx?PRID=1676534
பிரதமர் அலுவலகம்
ஸ்ரீ குரு நானக் தேவ் அவர்களின் பிறந்தநாளில் மக்களுக்குப் பிரதமர் வாழ்த்து தெரிவித்துள்ளார்
ஸ்ரீ குரு நானக் தேவ் அவர்களின் பிறந்தநாளில் மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார். ஸ்ரீ குரு நானக் தேவ் அவர்களின் சிறப்புக்குரிய விழா நாளில் அவரது ஆன்மீக நெறிகளையும் மாட்சிமிகு சிந்தனைகளையும் திரு மோடி நினைவுகூர்ந்துள்ளார்.
டுவிட்டரில் பிரதமர் கூறியிருப்பதாவது:
"ஸ்ரீ குரு நானக் தேவ் அவர்களின் சிறப்புக்குரிய விழா நாளில் அவரது ஆன்மீக நெறிகளையும் மாட்சிமிகு சிந்தனைகளையும் நான் நினைவுகூர்கிறேன். நீதி, கருணை, அனைவரையும் உள்ளடக்கிய சமூகம் என்ற அவரின் தொலைநோக்குப் பார்வை நமக்கு ஊக்கமளித்துள்ளது. மற்றவர்களுக்கு சேவை செய்வது பற்றிய ஸ்ரீ குரு நானக் தேவ் அவர்களின் வலியுறுத்தலும் மிகுந்த உத்வேகம் அளிப்பதாகும்."
குடியரசுத் தலைவர் செயலகம்
ரக்ஷா பந்தன் பண்டிகையை முன்னிட்டு குடியரசுத் தலைவர் நாட்டு மக்களுக்கு வாழ்த்து
ரக்ஷா பந்தன் பண்டிகையை முன்னிட்டு குடியரசுத் தலைவர் திரு.ராம் நாத் கோவிந்த் நாட்டு மக்களுக்கு வாழ்த்துகளைத் தெரிவித்துள்ளார். அவர் வெளியிட்டுள்ள வாழ்த்துச் செய்தியில், “ரக்ஷா பந்தன் திருநாளில் எனது சக குடிமக்கள் அனைவருக்கும் நல்வாழ்த்துகளைத் தெரிவித்துக் கொள்கிறேன். சகோதரர்களி்ன் மணிக்கட்டில், சகோதரிகள் கட்டும் ராக்கி கயிறு அன்பு, நேசம் மற்றும் நம்பிக்கையின் அடையாளமாகும். நமது பெண்களின் நலனைப் பாதுகாப்பது மற்றும் அவர்களது நல்வாழ்வுக்காக உழைப்பது என்ற நமது உறுதிப்பாட்டை வலுப்படுத்தும் புதுமையான பண்டிகை இது. இந்த நன்னாளில் பெண்களது மாண்பையும், மரியாதையையும் காப்பதற்கு உறுதி எடுப்போம்” என்று கூறியுள்ளார்.
(Visitor Counter : 93
பிரதமர் அலுவலகம்
வெளிநாட்டிலிருந்து கொண்டு வரப்பட்ட சிறுத்தைகளில் ஒன்று நான்கு குட்டிகளை ஈன்றிருப்பது குறித்துப் பிரதமர் மகிழ்ச்சி தெரிவித்துள்ளார்
2022 செப்டம்பர் 17 அன்று வெளிநாட்டிலிருந்து இந்தியாவுக்குக் கொண்டு வரப்பட்ட சிறுத்தைகளில் ஒன்று நான்கு குட்டிகளை ஈன்றிருப்பது குறித்துப் பிரதமர் திரு நரேந்திர மோடி மகிழ்ச்சி தெரிவித்துள்ளார்.
மத்திய சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு பூபேந்திர யாதவின் ட்விட்டர் செய்தியைப் பகிர்ந்து பிரதமர் வெளியிட்ட ட்விட்டர் செய்தியில் கூறியிருப்பதாவது :
"மிகச் சிறப்பான செய்தி”
----------
(
சிறுபான்மையினர் நலன் அமைச்சகம்
இட ஒதுக்கீடு மசோதா – தேசிய சிறுபான்மையினர் ஆணையம் வரவேற்பு
இந்திய அரசியலமைப்பில் 124-வது சட்ட திருத்த மசோதா 2019 நிறைவேற்றப்பட்டது வரலாற்றுச் சிறப்புமிக்க நிகழ்வு என்று தேசிய சிறுபான்மையினர் ஆணையம் தெரிவித்துள்ளது. இந்தத் திருத்த மசோதா முதன் முறையாக பொதுப் பிரிவைச் சேர்ந்த சிறுபான்மையினருக்கு இடஒதுக்கீடு அளிக்கும் வகையில் அமைந்துள்ளது. தேசிய சிறுபான்மையினர் ஆணையத்தின் தலைவர் திரு. சையத் கயோருல் ஹாசன் ரிஸ்வி, பொருளாதாரத்தில் பின் தங்கியுள்ள பெரும்பான்மையான சிறுபான்மையினருக்கு உதவும் வகையில் உள்ள இந்த மசோதாவை நாடாளுமன்றத்தில் நிறைவேற்றியதற்காக பிரதமர் திரு. நரேந்திர மோடிக்கு இந்த ஆணையம் நன்றி தெரிவித்துக் கொள்கிறது என்று கூறினார்.
இந்த மசோதா பயனாளிகளுக்குப் பயனளித்து அவர்களின் வருங்காலத்தை சிறப்பாக மாற்றியமைக்கும் என்று நம்புவதாக தேசிய சிறுபான்மையினர் ஆணையத் தலைவரும், உறுப்பினர்களும் தெரிவித்தனர்.
பெண்கள் மற்றும் குழந்தை நலன் அமைச்சகம்
வீட்டு வேலைகளில் பாலின சமத்துவம்
நாடாளுமன்றத்தின் மக்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய பெண்கள் மற்றும் குழந்தைகள் மேம்பாடு அமைச்சர் திருமதி ஸ்மிரிதி சுபின் இராணி கீழ்காணும் தகவல்களை அளித்தார்.
புள்ளிவிவரங்கள் மற்றும் திட்ட அமலாக்க அமைச்சகத்தால் நடத்தப்பட்ட நேரப் பயன்பாட்டுக் கணக்கெடுப்பின்படி , கிராமப்புற மற்றும் நகர்ப்புற இந்தியா இரண்டிலும், சுமார் 80% பெண்கள் ஒரு நாளைக்கு சுமார் 5 மணிநேரம் ஊதியமில்லாத வீட்டு வேலைகளில் ஈடுபட்டுள்ளனர். சுமார் 20% ஆண்கள் ஒரு நாளைக்கு 1 மணி நேரம் 30 நிமிடங்கள் இப்பணிகளின் ஈடுபட்டுள்ளனர்.
ஆண் மற்றும் பெண் இருவரின் பங்களிப்பு மற்றும் ஈடுபாட்டின் மூலம் சமூக மனப்பான்மை மற்றும் சமூக நடைமுறைகளை மாற்றுவதை பெண்கள் மற்றும் குழந்தைகள் மேம்பாட்டு அமைச்சகத்தின் பெண்களுக்கு அதிகாரமளிப்பதற்கான தேசியக் கொள்கை நோக்கமாகக் கொண்டுள்ளது.
இத்தகைய செயல்முறைகளில் அவர்களின் பங்கேற்பை முறைப்படுத்துவதன் மூலம் பெருமைப் பொருளாதாரம் மற்றும் சமூகக் கொள்கைகளை வடிவமைத்து செயல்படுத்துவதில் பெண்களின் நலனை உறுதி செய்வதற்கான வழிகாட்டுதல்களை இக்கொள்கை வழங்குகிறது.
முறையான மற்றும் முறைசாரா துறைகளில்  பெண்களை உற்பத்தியாளர்களாகவும் தொழிலாளர்களாகவும் அங்கீகரிப்பதையும் இந்தக் கொள்கை நோக்கமாகக் கொண்டுள்ளது.
வேலைவாய்ப்பு மற்றும் பணி நிலைமைகள் தொடர்பான பொருத்தமான கொள்கைகள் அதற்கேற்ப வகுக்கப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
HTTP://www.pib.gov.in/PressReleasePage.aspx?PRID=1782637
நிதி அமைச்சகம்
ஓப்போ இந்தியா நிறுவனம் ரூ.4,389 கோடி வரி ஏய்ப்பு - வருவாய் புலனாய்வு இயக்குநரகம் கண்டுபிடிப்பு
சீனாவின் “குவாங்க்டங்க் ஓப்போ கைப்பேசி தொலைத்தொடர்பு கழக நிறுவன”த்தின் துணை நிறுவனமான ஓப்போ இந்தியா, ரூ.4,389 கோடி சுங்க வரி ஏய்ப்பு செய்துள்ளதை வருவாய் புலனாய்வு இயக்குநரகம் கண்டுபிடித்துள்ளது. இந்தியா முழுவதும் உற்பத்தி, வடிவமைத்தல், மொத்த வியாபாரம், கைப்பேசி மற்றும் உதிரிபாகங்கள் விநியோகம் உள்ளிட்டவற்றில் ஓப்போ இந்தியா ஈடுபட்டுள்ளது. ஒன்பிளஸ் மற்றும் ரியல்மீ உள்ளிட்ட பல்வேறு கைப்பேசி நிறுவனங்களுடன் ஓப்போ இந்தியா ஒப்பந்தம் செய்துள்ளது.
ஓப்போ இந்தியா அலுவலக வளாகம் மற்றும் அதன் முக்கிய நிர்வாகிகளின் வீடுகளில் வருவாய் புலனாய்வு இயக்குநரகம் சோதனை நடத்தியது. அப்போது, கைப்பேசி உற்பத்தி செய்வதற்காக இறக்குமதி செய்யப்பட்ட சில பொருட்களின் விலையை ஓப்போ இந்தியா நிறுவனம் தவறாக குறிப்பிட்டிருந்தது கண்டுபிடிக்கப்பட்டது. இதன் மூலம், ஓப்போ இந்தியா, ரூ.2,981 கோடி அளவுக்கு வரி விலக்கு பெற்றிருப்பதும் கண்டுபிடிக்கப்பட்டுள்ளது. மூத்த நிர்வாக பணியாளர்கள் மற்றும் உள்ளூர் விநியோகஸ்தர்களிடம் விசாரணை நடத்தப்பட்டது. அவர்கள், இறக்குமதியின்போது, சுங்க அதிகாரிகளிடம் தவறான தகவல்களை அளித்ததை ஒப்புக் கொண்டனர்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1841150
குடியரசுத் தலைவர் செயலகம்
விஸ்வபாரதி பட்டமளிப்பு விழாவில் குடியரசுத் தலைவர் பங்கேற்பு
சாந்திநிகேதனில் விஸ்வபாரதி பல்ரகலைக்கழக பட்டமளிப்பு விழாவில் குடியரசுத் தலைவர் திருமதி திரௌபதி முர்மு இன்று  கலந்து கொண்டு உரையாற்றினார்.
நிகழ்ச்சியில் பேசிய குடியரசுத் தலைவர், குருதேவ் ரவீந்திரநாத் தாகூர், 20-ம் நூற்றாண்டின் தொடக்கத்தில் கிழக்குப் பகுதியில் மிக முக்கியமான நகரத்தின் வசதிகளை விட்டுவிட்டு, அந்நாட்களில் தொலைதூரப் பகுதியாக இருந்த சாந்திநிகேதனுக்கு வந்ததாக கூறினார். அனைவருக்கும், குறிப்பாக இளம் மாணவர்களுக்கு, இதில் ஒரு தகவல் உள்ளது என்று அவர் குறிப்பிட்டார். ரவீந்திரநாத் தாகூர் போன்ற முக்கியத் தலைவர்கள், பெரிய லட்சியங்களை அடைய வசதிகளை விட்டுவிட்டு சிரமங்களை அனுபவித்ததாக அவர் தெரிவித்தார். விஸ்வபாரதியின் இளம் மாணவர்கள் ரவீந்திரநாத் தாகூரின் வாழ்வில் இருந்து பலவற்றைக் கற்றுக் கொள்ள வேண்டும் என அவர் அறிவுறுத்தினார். மாற்றத்தை உருவாக்க வேண்டும் எனில் வசதிகளில் இருந்து வெளியே வர வேண்டும் என அவர் கூறினார்.
இயற்கையே சிறந்த ஆசிரியர் என்ற குருதேவின் நம்பிக்கை இந்த நிறுவனம் வடிவமைக்கப்பட்ட விதத்தில் இருந்து பிரதிபலிக்கிறது என்று குடியரசுத் தலைவர் கூறினார். மேற்கத்திய நாடுகளின் கல்வி முறையில் இருந்து வெளிவர வேண்டும் என ரவீந்திர நாத் தாகூர் விரும்பியதாக அவர் குறிப்பிட்டார். விஸ்வபாரதி மூலம், ஆன்மீகம் மற்றும் நவீன அறிவியல், பாரம்பரியம் மற்றும் நவீனத்துவம் ஆகியவற்றைக் கலந்து இயற்கைக்கு நெருக்கமான கற்றல் முறையை நமக்குப் பரிசாக அவர் அளித்துள்ளார் என குடியரசுத் தலைவர் குறிப்பிட்டார்.
கல்வி என்பது படைப்பாற்றல் மற்றும் தனித்துவத்தை மேம்படுத்த வேண்டும் என்றும், ஒரே மாதிரியான மற்றும் தொழில் முறைத் தன்மையை நோக்கமாகக் கொண்டிருக்கக் கூடாது என்றும் ரவீந்திரநாத் தாகூர் விரும்பியதாக குடியரசுத் தலைவர் கூறினார். தாகூரின் கல்வித் தத்துவத்தைக் கடைப்பிடித்து விஸ்வபாரதி பல புகழ்பெற்ற கலைஞர்களையும் படைப்பாளிகளையும் உருவாக்கியுள்ளது என்பதை மகிழ்ச்சியுடன் குறிப்பிடுவதாகவும் குடியரசுத் தலைவர் தெரிவித்தார்.
இந்திய அறிவுப் பாரம்பரியத்தில் குருதேவ் ரவீந்திரநாத் தாகூர் பெருமை அடைந்ததாகவும் குடியரசுத் தலைவர் தெரிவித்தார். அறியாமை, குறுகிய மனப்பான்மை, பாரபட்சம், எதிர்மறை எண்ணங்கள், பேராசை மற்றும் பிற தீயவற்றில் இருந்து விடுபடுவதே கல்வியின் உண்மையான குறிக்கோள் என்று அவர் கூறினார். விஸ்வபாரதி மாணவர்கள் எங்கெல்லாம் இருக்கிறார்களோ அங்கெல்லாம் அவர்கள் சிறந்த சமூகத்தை உருவாக்க உதவுவார்கள் என்று குடியரசுத் தலைவர் திருமதி திரெளபதி முர்மு நம்பிக்கை தெரிவித்தார்.
பிரதமர் அலுவலகம்
குடியரசுத் தலைவராகத் தேர்ந்தெடுக்கப்பட்டுள்ள திருமதி திரௌபதி முர்முவுக்கு பிரதமர் வாழ்த்து
இந்திய குடியரசுத் தலைவராகத் தேர்ந்தெடுக்கப்பட்டுள்ள திருமதி திரௌபதி முர்முவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள தொடர்ச்சியான ட்விட்டர் செய்திகளில் கூறியிருப்பதாவது:
“இந்தியா வரலாறு படைத்துள்ளது. விடுதலையின் அமிர்த பெருவிழாவை 1.3 பில்லியன் இந்தியர்கள் கொண்டாடி வரும் வேளையில், இந்தியாவின் கிழக்கில் உள்ள தொலைதூர பகுதியில் பிறந்த பழங்குடி சமூகத்தைச் சேர்ந்த இந்திய திருமகள் ஒருவர் நமது குடியரசுத் தலைவராகத் தேர்ந்தெடுக்கப்பட்டுள்ளார்.
இந்த சாதனையைப் புரிந்த திருமதி திரௌபதி முர்மு அவர்களுக்கு வாழ்த்துகள்.”
“திருமதி திரௌபதி முர்மு அவர்களின் வாழ்க்கை, தொடக்க கால போராட்டங்கள், வளமான சேவை, தலைசிறந்த வெற்றி ஆகியவை ஒவ்வொரு இந்தியருக்கும் ஊக்கமளிக்கிறது. நம் குடிமக்களுக்கு, குறிப்பாக ஏழைகள், விளிம்பு நிலையில் உள்ள மற்றும் பின்தங்கிய பிரிவினரின் நம்பிக்கையாக அவர் உருவெடுத்துள்ளார்.”
“திருமதி திரௌபதி முர்மு அவர்கள் தலைசிறந்த சட்டமன்ற உறுப்பினராகவும், அமைச்சராகவும் பணியாற்றியுள்ளார். ஜார்க்கண்ட் ஆளுநராக அவரது பதவிக்காலம் மிகவும் பாராட்டத்தக்கதாக இருந்தது. இந்தியாவின் வளர்ச்சிப் பாதையை வலுப்படுத்தி, மிகச்சிறந்த குடியரசுத்தலைவராக அவர் நாட்டை முன்னெடுத்துச் செல்வார் என்று நான் நம்புகிறேன்.”
“கட்சி வேறுபாடின்றி, திருமதி திரௌபதி முர்மு அவர்களுக்கு ஆதரவளித்த அனைத்து நாடாளுமன்ற, சட்டமன்ற உறுப்பினர்களுக்கும் நன்றி தெரிவித்துக் கொள்கிறேன். அவரது வெற்றி நம் ஜனநாயகத்திற்கு வலு சேர்த்துள்ளது.”
பஞ்சாயத்து ராஜ் அமைச்சகம்
ஊரகப் பகுதி வளர்ச்சித் திட்ட உருவாக்கம் மற்றும் செயல்படுத்தலுக்கான திருத்தப்பட்ட வழிகாட்டுதல்களை மத்திய அமைச்சர் திரு கிரிராஜ் சிங் வெளியிட்டார்
இந்தியா தனது சுதந்திர நூற்றாண்டை 2047-ல் கொண்டாடும் வரையிலான அடுத்த 25 ஆண்டுகளுக்குத் தேவையான தொலைநோக்குப் பார்வையை அனைத்து பஞ்சாயத்துராஜ் அமைப்புகளும் கொண்டிருக்க வேண்டும் என்று மத்திய ஊரக மேம்பாடு மற்றும் பஞ்சாயத்து ராஜ் அமைச்சர் திரு கிரிராஜ் சிங் கூறியுள்ளார்.
ஊரகப் பகுதி வளர்ச்சித் திட்ட உருவாக்கம் மற்றும் செயல்படுத்தலுக்கான திருத்தப்பட்ட வழிகாட்டுதல்களை இன்று வெளியிட்டு பேசிய அவர், முழுமையான வளர்ச்சிக்கான செயல்திட்டத்தை பஞ்சாயத்துராஜ் அமைப்புகள் வகுக்க வேண்டும் என்றும் உள்ளூர் உள்கட்டமைப்பை மேம்படுத்துவதற்கான சாத்தியமுள்ள அனைத்து நடவடிக்கைகளையும் மேற்கொள்ள வேண்டும் என்றும் வலியுறுத்தினார்.
இதர வளர்ச்சிப் பணிகள், வேலைவாய்ப்பு உருவாக்கம் மற்றும் பஞ்சாயத்துகளில் வளங்களை மேம்படுத்துதல் உள்ளிட்டவற்றிலும் உள்ளாட்சி அமைப்புகள் கவனம் செலுத்த வேண்டும் என்று மத்திய ஊரக மேம்பாடு மற்றும் பஞ்சாயத்து ராஜ் அமைச்சர் கேட்டுக்கொண்டார்.
ஊரகப் பகுதி வளர்ச்சித் திட்ட உருவாக்கம் மற்றும் செயல்படுத்தலுக்கான திருத்தப்பட்ட வழிகாட்டுதல்களை, இந்தியா 2047 லட்சியத்தை எட்டுவதற்கான உறுதிமொழி பத்திரமாக உள்ளாட்சி அமைப்புகள் கருத வேண்டும் என்று அவர் கூறினார்.
கிராமப்புறப் பகுதிகளில் வாழ்க்கைத் தரத்தை மேம்படுத்த ஊரகப் பகுதி வளர்ச்சி திட்ட உருவாக்கம் மற்றும் செயல்படுத்தலுக்கான திருத்தப்பட்ட வழிகாட்டுதல்கள் உதவும் என்று அமைச்சர் மேலும் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1791267
நிதி அமைச்சகம்
நீடித்த நிதிக்கான நிபுணர் குழு அமைப்பு
இந்தியாவில் உள்ள சர்வதேச நிதி சேவைகள் மையங்களில் நிதி பொருட்கள், நிதி சேவைகள் மற்றும் நிதி அமைப்புகளை உருவாக்கி, ஒழுங்குமுறைப் படுத்துவதற்கான ஒருங்கிணைந்த ஒழுங்குமுறை அமைப்பாக சர்வதேச நிதி சேவைகள் மையங்களின் ஆணையம் நிறுவப்பட்டுள்ளது.
வெள்ளி தலைமுறை எனப்படும் 60 மற்றும் அதற்கு மேற்பட்ட வயதினர் 1 பில்லியன் பேர் இருப்பதாகவும், அவர்களின் ஒருங்கிணைந்த செலவு செய்யும் சக்தி $15 டிரில்லியன் என்றும் இது தொடர்ந்து அதிகரித்து வருவதாகவும் சர்வதேச மதிப்பீடுகள் தெரிவிக்கின்றன. மருத்துவ அறிவியல் மற்றும் தொழில்நுட்ப வளர்ச்சி இத்தலைமுறையினரின் ஆயுளை நீடிக்க செய்யும்.
20 வயதுக்குள் உள்ளோரை விட வெள்ளி தலைமுறையினரின் எண்ணிக்கை 2040-ம் ஆண்டு அதிகமாக இருக்கும் என்று மதிப்பிடப்பட்டுள்ளது. இந்த மக்கள் தொகை மாற்றம் என்பது குறிப்பாக சொத்து மேலாண்மை, சுகாதாரம், காப்பீடு மற்றும் இதர முதலீட்டு பொருட்களில் புதிய சவால்கள் மற்றும் வாய்ப்புகளை ஏற்படுத்தும்.
அமெரிக்க வங்கியின் தலைவர் மற்றும் இந்தியாவுக்கான தலைமை அதிகாரி திருமிகு காக்கு நக்காட்டே மற்றும் நியூ இந்தியா அஷ்யூரன்ஸ் நிறுவனத்தின் முன்னாள் தலைவர் மற்றும் நிர்வாக இயக்குநர் திரு கோபாலன் ஸ்ரீநிவாசன் ஆகியோர் நிபுணர் குழுவுக்கு தலைமை வகிப்பார்கள்.
வங்கியியல், காப்பீடு, சொத்து மேலாண்மை, நிதி தொழில்நுட்பம், சட்டம், இணக்கம் மற்றும் மேலாண்மை ஆலோசனை போன்ற ஒட்டுமொத்த நீடித்த நிதி சுழலியலில் தலைமை பொறுப்பில் இருப்பவர்கள் குழுவின் உறுப்பினர்களாக இருப்பார்கள்.
https://ifsca.gov.in/IFSCACommittees எனும் இணைய முகவரியில் குழுவின் அமைப்பு குறித்து தெரிந்து கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735456
பிரதமர் அலுவலகம்
மகா சிவராத்திரி – பிரதமர் வாழ்த்து
மகா சிவராத்திரியை முன்னிட்டு பிரதமர் திரு. நரேந்திர மோடி வாழ்த்து தெரிவித்துள்ளார்.
“அனைவருக்கும் மகா சிவராத்திரி வாழ்த்துக்கள்” என்று பிரதமர் தனது வாழ்த்து செய்தியில் கூறியுள்ளார்.
சிறப்பு சேவைகள் மற்றும் கட்டுரைகள்
ஏகே-47 துப்பாக்கி மற்றும் வெடிகுண்டு வீசும் கருவியை திருச்சியில் உள்ள ஆயுத தொழிற்சாலை தயாரித்துள்ளது
தற்சார்பு இந்தியாவின் முக்கிய முன்னேற்றமான திரிக்கா-வின்  தொடர்ச்சியாக, 40 X 46 எம்எம் அன்டர் பேரல் கிரானைட் லான்ச்சர்  மற்றும் ஏகே-47 துப்பாக்கி திருச்சிராப்பள்ளியில் உள்ள ஆயுத தொழிற்சாலையில் 2021 ஜுலை 30 அன்று நடைபெற்ற விழாவில் அறிமுகப்படுத்தப்பட்டது.
திருச்சி ஆயுத தொழிற்சாலையின் ஆராய்ச்சி மற்றும் உருவாக்கத்தில் தயாராகியுள்ள 40 X 46 எம்எம் உபகரணத்தை, உள்நாட்டில் தயாரிக்கப்பட்டு, மத்திய ரிசர்வ் காவல் படை, மத்திய ஆயுத காவல் படைகள் மற்றும் மாநில காவல் படைகளில் பயன்படுத்தப்படும் திருச்சி அசால்ட் ரைஃபிள்  உடன் கூடுதல் வசதியாக இணைக்கலாம்.
ஏகே-47 துப்பாக்கிகளிலும் பயன்படுத்தக்கூடிய இந்த உபகரணம், எதிரி இலக்குகள் மீது அதிக சக்திவாய்ந்த குண்டுகளை வீசுவதற்காக பயன்படுத்தலாம். இதன் எல்லை 400 மீட்டர்கள் மற்றும் எடை 1.6 கிலோகிராம் ஆகும்.
பல்வேறு கையெறி குண்டுகளை பயன்படுத்தி தாக்கும் சக்தியை அதிகரிப்பதற்காக தயாரிக்கப்பட்ட இந்த கருவியை பயன்படுத்தும் ராணுவ வீரர், டி ஏ ஆர் மற்றும் ஏகே-47 ஆகிய இரண்டு துப்பாக்கிகளின் தோட்டாக்களையும் இதன் மூலம் பயன்படுத்தி, எதிரிகள் முன்னேறாமல் தடுக்க முடியும். பல்வேறு படைப்பிரிவுகளின் செயல்பாடுகளுக்கு இது உதவிகரமாக இருக்கும்.
திரு சஞ்சய் திவேதி, ஐஓஎஃப்எஸ், பொது மேலாளர், ஆயுத தொழிற்சாலை, திருச்சிராப்பள்ளி, இந்த உபகரணத்தை அறிமுகப்படுத்தினார். கூடுதல் பொது மேலாளர்கள் திரு ராஜிவ் ஜெயின் மற்றும் திரு ஏ கே சிங், இணை பொது மேலாளர்கள் திரு வி குணசேகரன் மற்றும் திரு எஸ் கிருஷ்ணசுவாமி உள்ளிட்டோர் உடன் இருந்தனர்.
மேற்கண்ட தகவல்கள், டாக்டர் சி அரியசக்தி, டபுள்யூ எம்/ நிர்வாகம் & மக்கள் தொடர்பு, திருச்சி ஆயுத தொழிற்சாலை, வெளியிட்டுள்ள செய்திக் குறிப்பில் தெரிவிக்கப்பட்டுள்ளன.
பிரதமர் அலுவலகம்
மத்திய தொழில் பாதுகாப்புப் படையின் ஆண்டு விழாவை முன்னிட்டு மத்திய தொழில் பாதுகாப்புப் படை வீரர்களுக்கு பிரதமர் வாழ்த்து
மத்திய தொழில் பாதுகாப்புப் படையின் ஆண்டு விழாவை முன்னிட்டு மத்திய தொழில் பாதுகாப்புப் படை வீரர்களுக்கும் அவர்களது குடும்பத்தினருக்கும் பிரதமர் திரு நரேந்திர மோடி தமது வாழ்த்துகளைத் தெரிவித்துக் கொண்டுள்ளார்.
“ஆண்டு விழாவை முன்னிட்டு துணிச்சல் மிக்க மத்திய தொழில் பாதுகாப்புப் படை வீரர்களுக்கும் அவர்களது குடும்பத்தாருக்கும் வாழ்த்துகள். நாட்டின் பாதுகாப்பு, வளர்ச்சியை மேம்படுத்துவதில் அவர்களது பங்கு மிகவும் போற்றத்தக்கது. கடந்த 2019-ஆம் ஆண்டு மத்திய தொழில் பாதுகாப்புப் படையின் ஆண்டு விழாவில் நான் கலந்துகொண்டேன். அப்போது நான் பேசியதை இங்கே காணவும்”, என்று பிரதமர் தமது சுட்டுரைச் செய்தியில் தெரிவித்து, கடந்த 2019-ஆம் ஆண்டு மத்திய தொழில் பாதுகாப்புப் படையின் ஆண்டு விழாவில் அவரது உரையை இணைத்துள்ளார்.
பிரதமர் அலுவலகம்
உலக யானைகள் தினத்தில் யானைகளைப் பாதுகாக்க உறுதி: பிரதமர் வலியுறுத்தல்
உலக யானைகள் தினத்தன்று யானைகளைப் பாதுகாப்பதற்கான உறுதிப்பாட்டை பிரதமர் திரு. நரேந்திர மோடி மீண்டும் வலியுறுத்தினார்.
மத்திய சுற்றுச்சூழல், வனம் மற்றும் பருவநிலை மாற்றத் துறை அமைச்சர் திரு பூபேந்தர் யாதவின் ட்விட்டர் பதிவிற்கு பதிலளித்து பிரதமர் கூறியதாவது:
“உலக யானைகள் தினத்தில், இந்தியாவின் வளமான இயற்கை பாரம்பரியத்துடன் மிகவும் நெருக்கமாக தொடர்புடைய யானைகளைப் பாதுகாப்பதற்கான நமது உறுதிப்பாட்டை நாம் மீண்டும் வலியுறுத்துகிறோம். இந்த முயற்சியில் ஈடுபட்ட அனைவரையும் நான் பாராட்டுகிறேன். முதுமலை புலிகள் காப்பகத்திற்கு சமீபத்தில் நான் சென்ற சில காட்சிகளைப் பகிர்ந்துக் கொள்கிறேன்.”